|  |
| --- |
| **Gedig : Tiener-wees (Deur die skrywer) Graad 7 Afrikaans Sonder Grense Leerderboek Bladsy 6-7** |
| **Titel** | **Tiener-wees****Denotatief**: Om ’n tiener te wees is ’n moeilike tyd. Dit dui op ’n fase waardeur kinders gaan voordat hulle volwassenheid bereik. |
| Strofe 1: Kwatryn: 4 reëlsGebroke Rym/ gedeeltelike kruisrym:abcb | 1 | Tiener-wees | a | **Titel** word herhaal: **Beklemtoon** die fase van tienerwees. **Koppelteken** dui op onsekerheid en tussenin tyd. **Vergelyking**: Tienerwees word met ’n toebroodjie vergelyk.  |
| 2 | voel soos ’n toebroodjie | b |
| 3 | een kant **kind**, ander kant **groot** | c | **Alliterasie**: k-klank Tieners bevind hulself tussen twee kante. Hul val tussen kind wees en volwasse wees. Kontras: “kind” en “groot” volwasse. Herhaling” “**kant**” Tieners het nie ’n spesifieke kant nie. Sinspeel op die feit dat tieners onseker is oor wie hul eintlik is.  |
| 4 | tussenin is jy die vulsel van die toebroodjie. | b | “**tussenin**” Hul oorgangsfase.Die “**jy**” verwys na ’n tiener.**Derdepersoonspreker**: “jy” |
|  |  |  |  |
| Strofe 2:Kwatryn: 4 reëlsKruisrym:dede | 5 | Gister het ons maats saam gelag | d | **Assonansie:** aa-klank**Eerstepersoonspreker**: “ons”Gister en eergister: dui op tyd –**regressie**. Simpel dui op eenvoudige dinge wat kinders gelukkig gemaak het. Dui op tienertaal “simpel” |
| 6 | vir simpel speletjies en skattejag  | e |
| 7 | eergister het trane afgedwing, | d | **Kontras:** “gelag” en “hartseer” Dui op “op en af “ emosionele tyd van tienerwees en vriendskappe. |
| 8 | want vrienskappe het hartseer gebring. | e | **want**=verduideliking volg waarom trane afgedwing word.Vriende kan mekaar geluk en hartseer bring. Vriende begin stry en speel nie meer so lekker saam nie.. Trane afgewing: Tieners word maklik hartseer en wil huil.  |
|  |  |  |  |
| Strofe 3Kwatryn: 4 reëlsPaarrym:ffgg | 9 | Kom ons herleef ons kinderdae | f | **Kom**: Versoek word gerig aan alle tieners “**ons**” .Die **her**- in “**her**leef” is ’n voorvoegsel -beteken om iets weer te doen. Kom ons doen weer wat ons as kinders gedoen het want dit was lekker kinderdae. |
| 10 | sonder vrees en vreemde vrae- | f | Jou kindwees dae is maklik want jy het nie vrese of bevraagteken nie alles nie. Jy is sorgloos en kommervry. **Aandagstreep**: verduideliking volg waaroor kinders sonder vrese was. |
| 11 | eet weer slaptjips met asyn en sout | g | Kinders hou van **gemorskos**, maar tieners raak bekommerd oor hul gewig. Hul moet dus dophou wat hulle eet.  |
| 12 | swem in die yskoue see en kry koud. | g | **Intensiewe vorm**: “yskoue” beklemtoon hoe koud die water was. Kinders was nie bekommerd oor hoe koud die water was nie. Hulle was tevrede om in die see te kon speel. |
|  |  |  |  |
| Strofe 4Kwatryn: 4 reëlsGebroke Rym/ gedeeltelike slagrym:hhih |  | Maar nou ry emosies wipplank op en af: | h | **Maar**: Wending of verandering van kindwees na tiernerwees. **Kontras** “op en af” beklemtoon die emosionele onsekerheid van tieners. **Matafoor**: emosies word met ’n wipplank vergelyk. |
|  | V**a**nd**a**g verlief? Voel vrolik l**a**f! | h | **Positiewe emosies**: verliefdheid laat jou vrolik voel. Vandag en môre dui op **progressie**. **Vraagteken**- Dui op kalwerliefde en die onsekerheid want jy bevraagteken of dit ware liefde is.Die **uitroepteken** beklemtoon hoe positief of vrolik/gelukkig die liefde die persoon laat voel het.  |
|  | Môre in liefde verlaat? | i | Verhoudings tussen seuns en meisies werk nie altyd uit nie. Die **vraagteken** dui op onsekerheid waarom die verhouding nie gewerk het nie. |
|  | Voel soos ’n straf. | h | Om ’n tiener te wees voel soos ’n straf. Vergelyking.Dit maak seer. Dit laat tieners ly.**Tema**: Dit is moeilik om ’n tiener te wees as gevolg van jou onsekerheid oor jou emosies. |